Të dashur prindër dhe kujdestarë të rrethit shkollor të Filadelfias

Ne në këtë rreth jemi thellësisht mirënjohës për vitin shkollor 2021-2022. Jemi në gjendje t’i mirëpresim studentët tanë që kthehen nëpër klasa, aty ku e kanë vendin. Ndërsa bëjmë gjithçka që mundemi për të mbështetur studentët me mësimet ndërkohë që janë brenda shkollave tona, e dimë se ata ende përballen me sfida të konsiderueshme jashtë mureve të shkollës. Shumë prej studentëve tanë ende u mungon përdorimi i një interneti të besuar që u nevojitet për të bërë detyrat e shtëpisë dhe për të qëndruar të lidhur me mësuesit dhe studentët e tjerë në situata ku mbeten jashtë shkolle.

Në vitin 2020, Bashkia e Filadelfias dhe rrethi shkollor i Filadelfias u futën në partneritet për të lidhur familjet në nevojë me shërbim interneti falas me shpejtësi të lartë përmes PHLConnectED. Familjet me fëmijë në klasat parashkollore-K–12 që përmbushin kushtet do të marrin Internet Essentials nga Comcast ose, për ata të cilëve u duhet zgjidhje me internet celular për shkak të pasigurisë me strehimin ose lëvizje nga shtëpia në shtëpi, një vatër interneti (hotspot) nga T-Mobile, pa u kushtuar asgjë atyre.

**Bashkia kohët e fundit e ka zgjatur PHLConnectED deri në korrik të 2023-shit, prandaj nuk keni vonë për të zbuluar nëse familja juaj përmbush kushtet për t’u regjistruar.**

Për t’ju ndihmuar të lidheni përmes PHLConnectED, jemi futur në partneritet me United Way of Greater Philadelphia dhe Southern New Jersey për të hapur linjën e ndihmës telefonike PHLConnectED 211, të disponuar në mbi 150 gjuhë 24 orë në ditë, 7 ditët e javës.

Vetëm bjerini numrit 2-1-1. Për shërbimet gjuhësore, shtypni 8. Do të lidheni me një punonjës për udhëzim burimesh që do t’ju ndihmojë të nisni procesin. Linja e ndihmës 211 mund:

* T’ju ofrojë informacion bazë për PHLConnectED;
* Të kontrollojë nëse i përmbushni kushtet;
* T’ju japë një kod regjistrimi për Internet Essentials nga Comcast;
* T’ju drejtojë në vendin e duhur për të marrë një vatër interneti nga T-mobile;

Mungesa e hyrjes në internet nuk duhet të ndikojë te aftësia e fëmijëve tanë për të mësuar dhe arritur në nivelet më të larta. Shpresoj që PHLConnectED do të jetë një burim i dobishëm për ju dhe familjen tuaj.

Me respekt



William R. Hite, Jr., Ed.D.

Kryeadministrator

Rrethi shkollor i Filadelfias